Polisieman geskiet toe hy kaping wou fnuik | Maroela Media
'n Polisiebeampte van Limpopo, wat van diens af was, het ternouernood aan die dood ontkom toe hy 'n kaping probeer keer het.
Kol. Ronel Otto, woordvoerder van die polisie, het gesê ao. Moses Ramolefo (48) het Vrydagaand sy motor na 'n karwassery in Lebowakgomo buite Polokwane geneem. Hy was steeds in uniform. "Terwyl hy daar was, het hy vier verdagtes met balaklawas aan in twee voertuie gesien. Die verdagtes het 'n nuwe Toyota-bakkie gekaap."
Volgens Otto het die beampte hulle probeer keer toe hy geskiet is. "Die koeël het sy voorkop skrams getref. Hy is na 'n hospitaal geneem vir behandeling. Die verdagtes het sy vuurwapen gesteel en van die toneel gevlug." Niemand anders is tydens die voorval beseer nie.
Otto het gesê niemand is nog in hegtenis geneem nie. "Die gekaapte voertuig is ook nog nie gevind nie."
DA-raadslid dalk gepos oor 'rassistiese' uitlating
Dankie AO dat jy jou lewe gewaag het om ander se eiendom te beskerm. Ek glo nog in poliesiebeamptes soos jy. Sterke met die gesondword proses.